open-index/open-wikipedia-markdown huggingface dataset:
Leon (spartanski kralj)

**Leon** je bio kralj Sparte od 590 do 560. pne.

Bio je sin Eurikratida, i, poput njega, spomenut u Herodotovoj sedmoj knjizi *[[Historije (Herodot)|Historija]]*. Isto, kao i otac, s Tegejcima se borio s neodlučnim rezultatom.

Naslijedio ga je Anaksandrid II, koji je uspio poraziti Tegeju.
Agasikle

:*Za [[genus|rod]] [[buha]], v. *Agasicles (buha).

**Agasiklo**, **Agesiklo** ili **Hegesiklo** (Αγασικλης, 'Αγησικλης, 'Ηγησικης) je bio kralj Sparte, trinaesti iz Euripontidske loze.

Bio je suvremenik kralja Leonida, te naslijedio svog oca Arhidama I, najvjerojatnije između 600. pne. ili 590. pne. Za vrijeme njegove vladavine Lakedemonjani su vodili neuspješni rat protiv Tegeje, ali su imali uspjeha u drugim ratovima. (Herod. i. 65; Paus. iii. 7, § 6, 3. §. 5.)
----
Anaksandrid II

**Anaksandrid II** (grčki Ἀναξανδρίδας) bio je kralj Sparte od 560. do 525. pne. Anaksandrid je bio pripadnik Agijadske dinastije. Anaksandridov otac je bio Leon. 

Anaksandrid je imao četvoro djece: Leonidu I, Kleombrot, Dorieja su bili iz prvog; a Kleomen I je bio iz drugog braka, odnosno sin Prinetada. Prema Herodotu, Anaksandrid sa svojom prvom suprugom nije imao djece, te su ga gradski oci savjetovali da uzme drugu ženu kako bi dobio nasljednika. Anaksandrid je to učinio, ali je ubrzo nakon toga i prva supruga zatrudnjela te imala tri sina. 

Anaksandridu se pripisuje spašavanje Sikiona od tiranina Eshina sredinom 6. vijeka pne., a što je uspio uz pomoć efora Hilona.

## Izvori
* Dorieus in Sicily
Ariston (kralj Sparte)

**Ariston** (Ἀρίστων) je bio kralj Sparte, četrnaesti iz dinastije Euripontida, sin Agasiklov i suvremenik kralj Anaksandrida.

Na spartansko je prijestolje došao oko 560. pne., a umro (Paus. iii. 7), prije 510. pne. Vladao je oko pedeset godina i bio jedan od najuglednijih spartanskih vladara.

Njegov sin Demarat je rođen nakon dva braka bez djece, odnosno od treće supruge koju je dobio, navodno, prevarom njenog muža, a svog prijatelja Ageta. (Herod. i. 65, vi. 61-66; Paus. iii. 7.§7; Plut. *Apophth. Lac.*)

----
Garnizon

**Garnizon** (od francuskih reči *garrison*, *garnir*, što znači "opskrbiti", "opremiti", "posada") predstavlja zajednički naziv za sve vojne jedinice stacionirane na odgovarajućoj lokaciji, prvenstveno da bi je branile od potencijalnog neprijatelja. Danas se često koristi i kao naziv za matičnu bazu. 

Lokacija na kojoj se garnizon nalazi može biti grad, utvrđenje, zamak ili tome slično. Reč garnizon često se koristi i kao naziv za mesto ili grad koji ima vojne barake ili bilo kakvu bazu. Garnizon ima svoju komandu, prateće službe i svog vojnog zapovednika. Načelno to je oficir, zapovednik neke od jedinica garnizona, koji ima najviši čin.

Pojam garnizona prvi put se u istoriji pojavljuje u XVI i XVII veku s ciljem da opiše stalno stacionirane odbrambene trupe u nekom zamku ili utvrđenju.

U Izraelu, primera radi, *garnizonska jedinica* je regularna vojna jedinica koja brani određenu zonu kao što su grad, provincija, utvrđenje ili čak samo jednu građevinu.

## Povezano
* Kasarna
* Vojna baza
* Posada
Kasarna

**Kasarna** (*[[francuski|franc.]]* preko *[[njemački|njem.]]*) ili **vojarna** odn. **vojarnica** (*[[hrvatski|hrv.]]*) zgrada je namijenjena mirnodopskom smještaju pripadnika vojske ili drugih oružanih snaga. Riječ je o jednostavnim zgradama koje sadrže zajedničke spavaonice, a koje dijele obični vojnici, niži podoficiri, odnosno kadeti ili učenici vojnih i policijskih škola. Kasarne ponekad mogu sadržavati i pojedinačne sobe u kojima stanuju viši podoficiri i oficiri. Kasarne se obično nalaze unutar vojnih baza.

Iako su se kasarne gradile još u doba Rimskog Carstva, u suvremenom obliku javljaju se tek sa stvaranjem profesionalne stajaće vojske u 17. vijeku.

## Vanjske veze

* Royal Engineers Museum  Military Works (Barrack construction)
Eurikratid

**Eurikratid** (grčki: *Ευρυκρατίδης*; srpskohrvatski prijevod: "široki vladar") bio je kralj Sparte iz dinastije Agijada. Vladavina mu je počela oko godine 615. pne. Bio je trinaesti po redu vladar iz svoje loze, te sin Anaksandrov. 

Vladao je za vrijeme razornog rata s Tegejom. Eurikratid se spominje u Herodotovim ''Historijama''. 

Godine 590. pne. Eurikratida je naslijedio njegov sin Leon.

## Izvori
Arhidam I

**Arhidam I** () je bio kralj Sparte, dvanaesti po redu iz loze Euripontida.

Bio je sin Anaksidamov te živio u doba tegetejskog rata, a koji je izbio nakon kraja drugog mesenijskog rata 668. pne. (Paus. iii. 7. § 69 comp. 3. § 5.)
----
Drugi udar

U nuklearnoj strategiji, **sposobnost drugog udara** predstavlja garantovanu sposobnost neke zemlje da na nuklearni napad odgovori snažnom nuklearnom odmazdom. Posedovanje ove sposobnosti (i ubeđivanje neprijatelja da je ona stvarna) se smatra ključnim za nuklearno odvraćanje, jer bi u suprotnom druga strana mogla da pokuša da pobedi u nuklearnom ratu sprovevši masivni prvi udar protiv protivnikovih nuklearnih snaga.

## Teorija
Posedovanje sposobnosti drugog udara smanjuje pretnju od prvog udara, i podržava strategiju da druga strana neće prva da upotrebi nuklearno oružje.

Recipročna sposobnost drugog udara obično dovodi do strategije osiguranog uzajamnog uništenja.

## Primena
Ključni cilj u održavanju sposobnosti drugog udara je sprečavanje da neprijateljski prvi udar uništi nuklearni arsenal zemlje, kako bi se omogućila nuklearna odmazda. Nuklearna trijada je princip po kome nuklearne sile diversifikuju svoje nuklearne arsenale kako bi što bolje osigurale sposobnost drugog udara.

Balističke rakete lansirane iz podmornica su klasičan, ali vrlo skup način za omogućavanje sposobnosti drugog udara. Međutim one moraju da budu podržane vrlo pouzdanim sistemom za identifikovanje neprijatelja. Ovo je ozbiljan problem, jer bi odmazda preko interkontinentalnih balističkih raketa, ukoliko je usmerena protiv pogrešne zemlje dovela do eskalacije sukoba.

## Povezano
* Osigurano uzajamno uništenje
* Prvi udar
* Nuklearna trijada
Nuklearni holokaust

**Nuklearni holokaust** je izraz koji se odnosi na mogućnost potpunog ili gotovo potpunog uništenja ljudske civilizacije usled nuklearnog rata. Po takvom scenariju, celokupna, ili veći deo Zemlje bi mogao da bude spržen i uništen nuklearnim oružjem u narednom svetskom ratu.

Reč *holokaust* se definiše kao *veliko razaranje koje rezultuje gubitkom velikog broja života, posebno od strane vatre*. Dolazi od grčke reči *holokaustos*, koja znači *spržena rupa*. Od sedamdesetih godina dvadesetog veka, izraz *holokaust* se najčešće odnosi na nacistički holokaust.

Neki nuklearni fizičari su istakli da bi nuklearni holokaust mogao da uzrokuje kraj ljudske rase, ili uništenje moderne civilizacije usled neposrednih efekata nastalih dejstvom nuklearnog oružja, kao i nuklearne zime koja bi dovela do istrebljenja mnogih živih vrsta.

## Povezano
* Osigurano uzajamno uništenje

## Naopmene
Bezuslovna predaja

**Bezuslovna predaja** u ratu predstavlja predaju tokom koje zaraćena strana koja se ne predaje ne postavlja nikakve zahteve i uslove za predaju, osim onih propisanih međunarodnim pravom. Strana u sukobu pristaje na bezuslovnu predaju obično samo ako je u potpunosti onesposobljena za nastavak neprijateljstava. Objavljivanje da samo bezuslovna predaja dolazi u obzir može da predstavlja psihološki pritisak na slabijeg protivnika. Takođe se smatra da stavljanje neprijatelja u poziciju u kojoj ništa ne može da dobije diplomatijom i pregovorima, može da ga samo učvrsti u nameri da se bori do samog kraja. Primer bezuslovne predaje je kapitulacija sila Osovine u Drugom svetskom ratu.

## Dodatna literatura
* Dokumenti o nemačkoj predaji u Drugom svetskom ratu  (Istorijski dokumenti Sjedinjenih Država)
Flesh (film)

: *Za istoimeni film [[John Ford|Johna Forda]] iz [[1932]]. godine pogledati: [[Flesh (film iz 1932.)]]. Za ostala značenja pogledati: [[Flesh (razvrstavanje)]].*

***Flesh*** (ili *Andy Warhol's Flesh*) je film iz 1968. godine u režiji Paula Morrisseya.

*Flesh* je prvi film u triologiji Paula Morrisseya, koju je producirao Andy Warhol. Ostali filmovi u triologiji su *[[Trash (film)|Trash]]* i *[[Heat (film iz 1972)|Heat]]*. Sva tri filma imaju kultni status i tipični su primeri ideja i ideologije tog vremena.

Pored Joea Dallesandroa, koji glumi haslera na ulicama New Yorka, u filmu se pojavljuje još nekoliko Warholovih superzvezdi, kao što su Jackie Curtis i Candy Darling. Geraldine Smith se takođe pojavljuje u filmu kao Joeova žena, a Patti D'Arbanville kao njena ljubavnica.

## Radnja
Film počinje scenom u kojoj Geri (Geraldine Smith) izbacuje Joea (Joe Dallesandro) iz kreveta i tera da na ulicu kako bi zaradio pare za abortus njene devojke. Joe počinje da hasluje na ulici i neki od njegovih klijenata su umetnik koji želi da ga slika (Maurice Bradell), gimnastičar (Louis Waldon) i John Christian. Joe vreme provodi sa drugim haslerima na ulicama New Yorka, od kojih jednog glumi brat Joe Dallesandroa i uči mladog haslera (Barry Brown) kako da privodi mušterije. U jednoj sceni Dallesandro se igra sa svojim, tada jednogodišnjim, sinom, Michaelom Dallesadrom. Film se završava scenom u kojoj je Joe u krevetu sa Geri i njenom devojkom (Patti D'Arbanville). Njih dve skidaju Joea i počinju da se ljube, usled čega se Joe uspava od dosade.

## Uloge

|-
|Joe Dallesandro||Joe
|-
|Geraldine Smith||Geri
|-
|Maurice Braddell||Umetnik
|-
|Louis Waldon||David, gimnastičar
|-
|Geri Miller||Terry
|-
|Candy Darling || Candy
|-
|Jackie Curtis ||Jackie
|-
|Patti D'Aebanville||Gerina devojka
|-
|Barry Brown||mladi hasler
|-
|Bob Dallesandro||hasler
|}

## Vanjske veze
* 
*
Anarhizam na Kubi

**Anarhizam** kao društveni pokret, odnosno ideologija, je imao značajan uticaj na kubansku radničku klasu krajem 19. i početkom 20. vijeka. Značajan uticaj mu je dalo ukidanje ropstva 1886. godine, ali i to što je Kuba bila kolonija Španije, gdje se razvijao snažan anarhistički pokret. Kubanski anarhizam - koji je bio pod snažnim uticajem bakunjinovskog anarho-kolektivizma i anarho-sindikalizma - postao je 1920-ih predmetom represije od strane režima predsjednika Gerarda Machada. Konačni udarac mu je zadao marksistički režim Fidela Castra ustanovljen krajem 1950-ih, a nakon čega kubanski anarhisti djeluju uglavnom u kubanskoj dijaspori.

## Vanjske veze

* Cuban Libertarian Movement (Movimiento Libertario Cubano) 
* Cuban Anarchism: The History of a Movement by Frank Fernández
* 
* Anarchism and Countercultural Politics in Early Twentieth-Century Cuba. By KIRWIN R. SHAFFER 
* Women and Anarchism in Cuba by Kirwin Shaffer
* http://democraciaparticipativa.net/documentos/DeclPrinciplesCubanLibertarians.htm
Svjetski rat

**Svjetski rat** je rat koji neposredno ili posredno pogađa cijeli svijet - bilo tako da se odvija na većini svjetskih kontinenata, bilo da u njemu sudjeluje većina država u svijetu, odnosno države čiji podanici čine većinu svjetskog stanovništva.

Uobičajeno je da se taj izraz koristi samo za dva oružana sukoba u 20. vijeku - prvi i drugi svjetski rat. Dio historičara, pak, smatra da su i nekiji raniji događaji imali karakteristike svjetskog rata. Kao primjeri se spominju mongolski pohodi u 13. vijeku, nizozemsko-portugalski rat (1602 - 1654), rat za špansko naslijeđe (1701 - 1713) te sedmogodišnji rat (1756 - 1763) odnosno francuski revolucionarni i napoleonski ratovi, koji se ponekad zajedno nazivaju Veliki francuski rat (1792 - 1815).

Dio historičara, pak, smatra da bi se i hladni rat, iako nije uključivao neposrednu oružanu komponentnu, mogao nazvati svjetskim ratom, a neki današnji komentatori te karakteristike daju ratu protiv terorizma.

## Povezano

* Treći svjetski rat
* Totalni rat

## Vanjske veze

* Transcript of PNAC members James Woolsey, William Bennet, and Paul Bremer discussing fellow PNAC-member Elliot Cohen's WWII and WWIV terminology as used by PNAC and people in positions of influence and power in the USA 
* The Project for the New American Century, many of whose members are in positions of power and influence in the USA
* This is the Fourth World War , an interview with philosopher Jean Baudrillard
* “World War IV: How It Started, What It Means, and Why We Have to Win” by Norman Podhoretz in ''Commentary'' magazine, September 2004 
* Understanding World War 4 and the War of Terror
* The Fourth World War  (movie)
* World War 4 Report (website)
* "World War IV: A Letter to the President" (movie)
*
Sporazum o stabilizaciji i pridruživanju

**Sporazum o stabilizaciji i pridruživanju** je sporazum kojim se regulišu prava i obaveze zemlje koja je otpočela proces pridruživanja Evropskoj uniji. Da bi stupio na snagu sporazum moraju da ratifikuju pojedinačno sve članice Evropske unije, kao i zemlja budući kandidat.

Sporazumom se regulišu obaveze zemlje budućeg kandidata za članstvo u Evropskoj uniji, prvenstveno u pogledu donošenja određenih zakona i njihove implementacije kao i ispunjenja određenih standarda u domenu kvaliteta državne uprave i kapaciteta institucija.
Evropska unija sa svoje strane znatno olakšava pristup svojem tržištu kompanijama iz zemlje potpisnice, pruža tehnički i finansijsku podršku iz pristupnih fondova unije.

## Proces asocijacije i stabilizacije
 
U donjoj tabeli je dat kratak prikaz u kojoj fazi procesa stabilizacije i asocijacije se nalaze pojedine republike bivše Jugoslavije i Albanija.

(zagrade): najraniji mogući datum

 1  Sa Crnom Gorom su pregovori počeli u novembru 2005. dok je još bila u uniji sa Srbijom. Posebni pregovori su vođeni sa članicama državne zajednice Srbije i Crne Gore po pitanjima iz nadležnosti republika članica. Mandat za direktne pregovore sa Crnom Gorom je usvojen u julu 2006., a direktni pregovori su otpočeli 26. septembra 2006 i zaključeni 1. decembra 2006.https://web.archive.org/web/20070228122030/http://www.iht.com/articles/ap/2006/12/01/europe/EU_GEN_Montenegro_EU.php

 2  Sa Srbijom su pregovori počeli u novembru 2005. dok je još bila u uniji sa Crnom Gorom. Posebni pregovori su vođeni sa članicama državne zajednice Srbije i Crne Gore po pitanjima iz nadležnosti republika članica. .

 3  Sa Kosovom (dok se ne utvrdi status), pregovori o SSP-u su počeli 2013. Sporazum sa Kosovom se nije ratificirao u svakoj pojedinoj članici EU.
Flesh (razvrstavanje)

**Flesh** može značiti:
* ''Flesh'' (roman), naučno-fantastični roman američkog pisca Philip José Farmera
* ''Flesh'' (film), film iz 1968. reditelja Paul Morrisseya
* ''Flesh'' (film iz 1932.), film iz 1932. reditelja John Forda
* ''Flesh'' (strip), strip u okviru *2000 AD*
* Flesh (bend), muzička grupa iz Kanade
* Flesh-N-Bone, član grupe Bone Thugs-N-Harmony
Acabion GTBO

**Acabion GTBO** najbrže drumsko vozilo, koje je kombinacija motorcikla i automobila, dizajnira i proizvodi Acabion firma. Sedište firme je u Lucernu u Švajcarskoj. Glavni inženjeri su Lenka Mikova (CEO) and Peter Maskus (CResO). 

## Akabion drumsko vozilo
Radi se o dvosedu a oblik je sličan metku. Putnik je smešten dakle iza vozača a motor se nalazi iza putnika. Mašina ima 1,3 litara, puni se turbo punjačem, a tu je i mali električni motor za male brzine (ispod 65 km/h). U normalnim uslovima, Acabion se vozi na dva točka, kao motorcikl, ali pri velikoj brzini, ili ako se izgubi balans pri manjim brzinama, dva mala točka sa strane pozadi pomažu balansiranju.

## Performanse
Acabion firma kaže da vozilo ima 360 kg i motor od 750 PS (konjska snaga|konjskih snaga). Ima odnos snage i težine kao formula jedan, 2100 konjske snage po toni. Dizajneri kažu da je aerodinamika takva da Acabion troši malo goriva i pri velikim brzinama. Razvija brzinu od 550 km/h za 30 sekundi, mnogo brže nego "Bugati Vejron" (do nedavno najbrži automobil na svetu) kome treba 55 sekundi da bi dostigao brzinu od 400 kilometara na čas. 
Cena Acabiona se kreće od 1,83 miliona evra pa na gore. 

## Vanjske veze
* Zvanični Acabion sajt  
* 0.html Video snimak na nemačkom jeziku 
* YouTube snimak sa slikama
* Gomila slika
Sefer Halilović

**Sefer Halilović** (6.1., 1952.-) je bivši general i komandant Armije Republike Bosne i Hercegovine za vrijeme rata u Bosni i Hercegovini 1992-1995. Godine 2001. je bio optužen za ratne zločine od strane Međunarodnog krivičnog suda za bivšu Jugoslaviju ali je na kraju oslobođen. Danas se bavi politikom u Bosni i Hercegovini.
Koenigsegg CCX

**Koenigsegg CCX** je kabriolet švedskog proizvođača automobila Koenigsegg. Nadomestio je model nazvan Koenigsegg CCR. CCX je napravljen za američko tržište i osnovni model košta oko $540,000 (€370,000) ali sa svim ekstra opcijama košta $610,000 (€415,000). 
CCX se prvi put pojavio februara 2006 na ženevskom motor šou. Može se dobiti i kao CCXR varijanta a razlika je u tome da CCXR koristi drugo gorivo i punjenje pa samim tim postiže 25% više snage nego CCX.

## Performanse
CCX dostiže brzinu od 0–100&nbsp;km/h za 3,2 sekunde. Po navodima proizvođača auto dostiže brzinu od 395&nbsp;km/h ali nije zvanično testiran. Motor ima 4.7 litra, V8, razvija 601 KW snage pri 6900 rpm (obrtaja u minuti) i troši 17 litara benzin od 91 oktana na 100 kilometara. CCX ima manuelni menjač sa 6 brzina.

Koenigsegg CCX je bio 18 meseci najbrži automobil na svetu, po BBC auto emisiji. Koenigsegg CCXR je ekološki bolji jer koristi etanol E85. Proizvodi 760 KW snage pri 7200 rpm. Tako po snazi spada u drugi najsnažniji automobil na svetu, odmah iza SSC Aero.

## Vanjske veze

* Zvanični sajt Koenigsegg CCX  
* Snimak na YouTube
* Video
* Časovnik Edox CCX, brošura  
* Časovnici Quinting za Koenigsegg
Mercedes-Benz SLR McLaren

**Mercedes-Benz SLR McLaren** je anglo-nemački sportski automobil koji razvijaju firme Mercedes-Benz i MakLaren Automotiv (). Spada u Super GT automobile tako da ga mnogi porede sa Aston Martin V12 Vankviš () i Ferrari 599 GTB.

Ovo je najbrži auto na svetu sa automatskim menjačem. Oznaka SLR znači sportski, lagan, trkački (na nemačkom: Sport, Leicht, Rennsport). Mercedes je izjavio da će napraviti 3500 primeraka u toku 7 godina, dakle godišnje oko 500 automobila. Osnovna cena 2007. godine je bila oko 475 000 evra.

Karbon-keramičke kočnice su bolje, za brže zaustavljanje, od čeličnih a Mercedes tvrdi da su otporne na 1200 stepena. Prednje kočnice imaju 370&nbsp;mm a zadnje 360&nbsp;mm. Kočnice imaju uređaj za automatsko sušenje a postoji i jedna automatska vazdušna kočnica.

Motor je težak 232&nbsp;kg, izrađuje se ručno, od aluminijuma je i ima 5,4 litara (5439 kubika), V8. Maksimalna snaga je 626 PS pri 6500 obrtaja u minuti.

Performanse zavise od izvora koji ih je objavio. Od 0–100&nbsp;km/h dostiže za 3,1 sekunde, od 0-200 za 8,9 sekunde, 300&nbsp;km/h dostiže za 24,4 sekunde. Maksimalna brzina je 360&nbsp;km/h. Konstrukcija je od karbon fibera a totalna težina je 1768&nbsp;kg. Kada je "Road and Track" testirao auto, jula 2005, rezultati su bili nešto sporiji. Isto je bilo i sa "Auto Motor und Sport". Vreme do 300&nbsp;km/h i maksimalna brzina su se poklopili kod svih koji su testirali auto.

## 722 Edicija

Nova verzija je predstavljena 2006. godine i nazvana je **Mercedes-Benz SLR McLaren 722 Edicija**. Ovaj model dostiže snagu od 650 PS i brzinu od 338&nbsp;km/h. Napred su postavljene kočnice od 390&nbsp;mm. 0–100&nbsp;km/h za 2.8 sekunde, 0–200&nbsp;km/h za 8.6 a 0–300&nbsp;km/h za 23.5 sekunde.

## Kabriolet

Kabriolet verzija je takođe predstavljena septembra 2007 ($711,065). Isto razvija 626 konja a maksimalna brzina je 360&nbsp;km/h. Od 0–100&nbsp;km/h dostiže za 3,2 sekunde. Krov je napravljen od novorazvijenog materijala i treba mu 10 sekundi da se spakuje elektronski. Vozač i saputnik mogu da razgovaraju bez krova i na brzini od 200&nbsp;km/h. Ovaj model je napravljen kao konkurencija drugim sportskim kabrioletima, a pre svega Pagani Zonda F Roadster.

Postoji i verzija 722 GT ali je ona samo za trke. Dosta toga je promenjeno i lakši je za 300&nbsp;kg. Ima 680 konjskih snaga. Napraviće samo 21 primerak, samo za trke, po ceni od 750 000 evra.

## Vanjske veze

* Mercedes-Benz SLR - oficijelni nemački vebsajt 
* SLR na sajtu Mercedes-Benz
* McLaren Automotive's SLR vebstranica 
* Video: Kabriolet verzija 
* YouTube Video: Top Gir, Deo 1
* Sat/Časovnik "Tag Heuer Mercedes-Benz SLR"
SSC Aero

**SSC Aero** se proizvodi u USA od strane Shelby Super Cars i spada u sportske automobile. Najbolja verzija ovog automobila **SSC Ultimate Aero TT** je najbrže drumsko vozilo na svetu, sa brzinom od 411,76 km/h, a iza njega sledi Koenigsegg CCX. Ova brzina je postignuta na testu u septembru 2007 i zabeležena je u Ginisovoj knjizi rekorda. Ovaj automobil dostiže brzinu od 0-100 km/h za 2,78 sekunde. Postoji tvrdnja da će samo 25 automobila biti proizvedeno. Osnovni Aero model je koštao od $239,000 pa na gore, dok od 2007 godine the Ultimate Aero košta preko $650,000. 

## Performanse (iz 2007 godine)
SSC Aero ima motor od 6,35 litara koji proizvodi 1183 PS (konjskih snaga) sa svojom V-8 turbo mašinom, pri 6950 rpm (obrtaja u minuti). Ima dva turbo punjača i dizajniran je za 91-oktanski benzin. Menjač je sa 6 brzina. Model za 2007 je teži od prethodnog i ima navigacioni sistem, audio/CD/DVD sa deset zvučnika, video/DVD monitor, kameru pozadi, klimu... 
Prvi primerak proizveden 2007 je prodat na eBay-u za $431,100. Kasniji primerci su dostigli cenu od $485,000. U 2006/2007 je planirano da se proizvede samo 24 primeraka.

## Vanjske veze

* SSC zvaničan sajt  
* Video na YouTube
* Detaljne performanse na zvaničnom sajtu 
* Fotografije 
* Članak u Forbes Magazinu
Sard

**Sard**, također **Sardis**, **Sardes** (lidijski: *Sfard*, grčki: *Σάρδεις*, perzijski: *Sparda*), suvremeni *Sart* u provinciji Manisa u Turskoj, bio je prijestolnica drevnog kraljevstva Lidija, a kasnije jedan od najvažnijih gradova Perzijske Monarhije, sjedište prokonzula pod Rimskim Carstvom, odnosno sjedište provincije Lydia u rimskom i bizantskim vremena. Kao jedna od Sedam crkava Azije, spominje se u Knjizi Otkrovenja na način koji implicira notorno bolećivo i neodlučno stanovništvo. Važnost grada je dolazila od vojne snage i geografskog položaja koji je kontrolirao put od unutrašnjosti Male Azije prema egejskoj obali.

## Svjetska baština
Sard i lidijski tumuli Bin Tepea 2025. god. uvršteni su na listu UNESCO-ove svjetske baštine. Odluka je donešena na 47-om zasjedanju Komiteta za svjetsku baštinu od 6-16 jula 2025. god. u UNESCO-om sjedištu u Parizu.

## Literatura
* Sardis from Prehistoric to Roman Times: Results of the Archaeological Exploration of Sardis 1958-1975, George M. A. Hanfmann et al., , Harvard University Press

## Vanjske veze

* The Archaeological Exploration of Sardis, of the Harvard University Art Museums
* The Search for Sardis , history of the archaeological excavations in Sardis, in the Harvard Magazine
* Sardis, at the Metropolitan Museum of Art, New York
* Sardis Turkey, a comprehensive photographic tour of the site
* The Princeton Encyclopedia of Classical Sites - Sardis
* Livius.org: Sardes - pictures

## Izvori
Monsanto

**Monsanto** (*[[Engleski jezik|eng.]] Monsanto, The Monsanto Company* () je multinacionalna kompanija, koja se u prošlosti bavila proizvodnjom kemijskog oružja, a čija je sadašnja osnovna delatnost biotehnologija. Ova kompanija je najveći proizvođač genetski modifikovanog semena sa tržišnim učešćem od 90 posto . Među najpoznatijim proizvodima mu je *Roundup Ready* seme soje koje je tako modifikovano da soja može da podnese herbicid Round up dok sve ostale biljke uvenu što omogućava proizvodnju bez korova.

Kao glavni eksponent genetski modifikovane hrane Monsanto je fokus mnogih anti-globalsitičkih kampanja posebno zbog semena soje i hormona rasta za govedinu. Jer po nekim istraživanjima koji su vršeni u Engleskoj, dokazamo je da proizvodi ove kompanije truju i izazivaju razne bolesti kod ljudi, i to se vešto prikriva. Još jedan od problema sa GMO semenom koje proizvodi ova kompanija je i to što kada se jednom zaseje genetski modifikovano seme, na tom zemljištu više ništa drugo ne može da raste. A vlasnik semena je američki kompanija Monsanto, koja na taj način postaje "gospodar života

Po rječima podpredsjednika Monsantoa iz 1998. godine:"Kompanija neće garantirati sigurnost hrane koju proizvodi. Naš cilj je što veća prodaja, a zadatak ministarstva (FDA) je da kontrolira sigurnost.

## Vanjske veze

* Revealed: Monsanto GM corn caused tumors in rats

## Reference
On the Other Hand, Death

***On the Other Hand, Death*** je kriminalistički film iz serijala o gej privatnom detektivu Donaldu Stracheyu, snimljen po romanu Richarda Stevensona, u režiji Rona Olivera. Film je prikazan na nekoliko fetivala, uključujući i New York Lesbian, Gay, Bisexual, & Transgender Film Festival pre nego što je počeo da se prikazuje na televiziji here!.

## Radnja
Firma koja se bavi nekretninama nudi veliku sumu novca celom komšiluku za njihovo zemljište. Ovu ponudu, koju svi sa radošću prihvataju, odbija jedino stariji lezbejski par, Edith (Gabrielle Rose) i Dorothy (Margot Kidder), koje zbog toga počinju da dobijaju homofobične pretnje. Dorothy, koja radi kao školska savetnica, ima, takođe, problema i na poslu zbog podrške koju daje jednom od učenika da se suoči sa svojom gej seksualnošću. Jedan od onih koji joj daju podršku je Andrew McWhirter (Damon Runyan), bivši, odnosno prvi momak Donaldovog partnera, Tima. Donald Strachey (Chad Allen) počinje da istražuje napade i pretnje koje Edith i Dorothy dobijaju i uskoro ovaj slučaj počinje da se prepliće sa drugim slučajem na kome radi.

Uporedo sa radom na slučaju, Donald i Tim (Sebastian Spence) jačaju svoju vezu, inspirisani ljubavlju starijeg lezbejskog para.

## Uloge

|-
| Chad Allen || Donald Strachey
|-
| Sebastian Spence || Timmy Callahan
|-
| Nelson Wong || Kenny Kwon
|-
| Daryl Shuttleworth || Detectiv "Bub" Bailey
|-
| Margot Kidder || Dorothy Fisher
|-
| Damon Runyan || Andrew McWhirter
|-
| Lori Ann Triolo || Gina Santer
|-
| Gabrielle Rose || Edith Strong/Laura Whitaker
|-
| David Orth || Peter Garrity
|-
| Kerry James || Joey Deems
|-
| Barclay Hope || Carl Deems
|-
| William MacDonald || Jonas Baskin
|-
| Ralph Alderman || šerif Reg Howard
|-
| Keegan Macintosh || Derek Baskin
|}

## Vanjske veze
* 
* On the Other Hand, Death na sajtu *[[Los Angeles Times]]a*
* On the Other Hand, Death  na here!
Teos

**Teos** (grčki: Τέως) ili **Teo**, bio je pomorski grad Jonije, smješten na polutotoku između Hitrija i Mionesa, a koga su kolonizirali orhomenski Minijci, Jonjani i Beoćani. Bio je rodno mjesto pjesnika Anakreonta, historičara Hekateja, sofista Protagore, pjesnika Skitina, geografa Androna i Apelikona, pisca zaslužnog za očuvanje Aristotelovih djela.

Teos je s dvije luke bio prosperirajući grad sve dok Kir Veliki nije napao Lidiju i Joniju (cca. 540. pne.). Teanci su se tada odlučili preselilti preko mora, u novosnovane kolonije Abderu u Trakiji i Fanagoriju na azijskoj strani Kimerijskog Bospora.

Izgubivši svoju nekadašnju važnost, Teos je postao tek jedan od dvanaest gradova Jonske Lige. Luku je obnovio Antigon Kiklop; grad je kasnioje postao i poznat kao mjesto gdje je Epikur studirao kao učenik Demokrita. U rimska vremena grad je biop poznat po vinu i hramu Dioniza. Suvremeni grad Sığacık se nalazi blizu ruševina Teosa.

## Vanjske veze

* The Archaeological Investigations At Teos
*
Kralj Jing od Zhoua (Ji Gui)

**Kralj Jing od Zhoua**, kin.: 周景王, pinyin: zhōu jĭng wáng, wg: Kralj Ching od Choua, bio je dvadesetčetvrti vladar kineske dinastije Zhou i dvanaesti vladar Istočnog Zhoua. 

## Osobne informacije

  
    Porodičnmo ime
    Ji (姬 jī) na kineskom
  
    Osobno ime
    Gui (貴 gùi) na kineskom
  
    Ime ere
    none
  
    Otac
    Kralj Ling od Zhoua
  
    Majka
    nepoznata
  
    Supruga
    nepoznata
  
    Djeca
    Kralj Dao od Zhoua i Kralj Jing od Zhoua (Ji Gai)
  
    Dužina vladavine
    544. pne.-520. pne.
  
  Grob
    nepoznat
  
    Hramsko ime
    nepoznato
  
    Kurtoazno ime
    nepoznato
  
    Posthumno ime
    景 (pinyin líng), doslovno znači: "dojmljivi"
Sjeverna Indija

**Sjeverna Indija** je naziv za države koje se nalaze u strogo kontinentalnom dijelu Republike Indije uključujući oblasti sjeverno od gorja Vindhya te rijeka Narmada i rijeke Mahanadi, ali isključujući države Gujarat i Maharashtra na zapadu, Zapadni Bengal, Bihar, Jharkhand i Orissa na istoku te sedam sjeveroistoćčnih država. New Delhi, glavni grad Indije nalazi se u Sjevernoj Indiji. Dominantna geogtrafska značajka sjeverne Indije je Indo-gangeska ravnica čije plodno tlo i rijeke podržavaju stanovništvo te Himalaja koja je dijeli od ostatka Azije. Ta oblast ima bogatu i raznoliku kulturu.

## Reference i literatura
Baron

**Baron** ili **barun** je specifična plemićka titula. Riječ baron dolazi od starofrancuske *baron*, a koja potječe od franačke riječi *baro* koja znači "slobodnjak, ratnik";ona se spojila sa staroengleskom riječi *beorn* koja znači "plemić."

## Povezano
* Freiherr

## Izvori

* Sanders, I. J. *English Baronies: A Study of their Origin and Descent, 1086–1327*. Clarendon Press, 1960.
* Heraldica
* The Royal Ark
* http://www.sealandgov.org
Koroneta

**Koroneta** je manji tip krune, od koje se razlikuje po tome što nikada nema lukove.

Koronetu nose plemići ranga vojvode i niže, za razliku od krune koja je rezervisana za kraljeve i careve. Pored plemstva, koronete nose i prinčevi, odnosno niže rangirani članovi kraljevskih i carskih porodica. Koronete se međusobno razlikuju prema rangu u koji spada osoba koja ih nosi.

Koronete se danas nose samo na posebnim prilikama, poput krunidbe monarha.

## Povezano
* Tijara
Kizil

**Kızılırmak** (, "Crvena rijeka"; , *rijeka Halys*; ) je najduža rijeka u Turskoj. Predstavlja izvor energije za hidroelektrane i ne koristi se za plovidbu.

## Historija
Hetiti su ovu rijeku nazivali **Marassantiya**. Predstavljala je granicu zemlje Hatti, središta Hetitskog Carstva. U starom vijeku je predstavljala granicu Male i ostatka Azije. Poznata je kao mjesto na kome su se odvijala Bitka Pomrčine 28. 5. 585. pne., Služila je kao granica Lidije i Medije sve dok je lidijski kralj Krez prešao kako bi napao Kira Velikog godine 547. pne. Nakon toga je poražen, te se Perzija proširila do Egejskog mora.

## Reference

## Vanjske veze

* Livius.org: Halys  - Photos
Vikont

**Vikont** (, ) je evropska plemićka titula, čiji je rang, iznad barona, a ispod erla (u Velikoj Britaniji) ili grofa (evropskog ekvivalenta).
Grof

**Grof** (njem. *Graf*; lat. *comes*; tal. *conte*; mađ. *gróf*) plemićka je titula (naslov). Ženski oblik titule je **grofica**.

## Historija
U srednjem i novom vijeku ta titula označavala je čast nižu od vojvode. Ponegdje je to bila služba koju je dodjeljivao kralj, a u drugim slučajevima radilo se o nasljednom pravu. Tamo gdje je grofovska titula bila povezana i s određenim područjem, to se područje nazivalo grofovijom.

Grofovi su se prvo pojavili u franačkom carstvu kao kraljevi namjesnici nad određenim područjem. Brzo su izjednačeni s rimskim naslovom *comes*, koji je u poznom Rimskom carstvu označavao visokog carskog službenika za financije. Vremenom se titula *"grof / comes"* razvila u nižu plemićku titulu i prihvaćena je širom hrišćanske Evrope.

## Porijeklo riječi
Naziv **grof** vjerovatno potječe od latinske riječi *graffio*, a ona od grčke riječi *γραφεύς* (grafeus), što znači pisar.
Markgrof

**Markgrof** () je franačka odnosno germanska plemićka titula. Markgrof je vršio funkcije vojnog vladara neke od karolinških pograničnih provincija ili marki, koje su nosile ime markgrofovija. Kako su pogranične oblasti obično bile od veće važnosti nego oblasti iz unutrašnjosti, a često su bile i veće, markgrofovi su često posedovali veće povlastice i moći od običnih grofova iz unutrašnjosti.

Kasnije je markgrof postala titula analogna ili nešto ispod titule markiza.
Markiz

**Markiz** (žen. **markiza**) je plemićka titula u mnogim evropskim monarhijama. Najčešće je po rangu iznad grofa, odnosno predstavlja ekvivalent/sinonim germanskoj tituli markgrofa, a ispod vojvode. U zapadnoj literaturi se također koristi kao prijevod za odgovarajuće plemićke titule u Kini i Japanu.

## Izvori
* The Chronological Peerage of England, hereditarytitles.com as of March 2, 2003; http://www.hereditarytitles.com/Page70.htm ; omits Normanby, misspells Hartington as Martington, places Marquess of Lorn and Kintyre in the peerage of England (Scotland is more probable).
* EtymologyOnLine
* ''Encyclopædia Britannica'' 1911: "Buckingham and Normanby, John Sheffield, 1st Duke of (1648-1721)" mentions the title Marquess of Normanby in the peerage of England.
* RoyalArk on non-European dynasties, here China under the Manchu (last) Emperors, see also Glossary, and via Home look up other nations
Vojvoda

**Vojvoda** (ž. **vojvotkinja**) je titula koja može označavati vojni čin i/ili plemstvo. Potječe od staroslavenske riječi *voevoda* (vojni vođa) odakle se proširila u mnoge slavenske jezike, dok u ostatku Evrope njen ekvivalent potječe od latinske riječi *dux* () za ratnog poglavicu.

U rimsko doba izraz *dux* se koristio za komandante barbarskih pomoćnih trupa, zbog čega su ga za vrijeme Seobe naroda poglavice germanskih naroda koristile tu titulu kako bi legitimirale svoj boravak na prostoru Carstva. U srednjem vijeku, s razvojem feudalizma, titula vojvode je uz vojne počela primati i upravne funkcije, odnosno biti vezana za teritoriju pod nazivom **[[vojvodstvo]]**. S vrememenom je u mnogim državama postala nasljedna, odnosno najviša plemićka titula ispod kralja. Često se koristila za članove kraljevske porodice, a da bi se oni razlikovali od "običnih" vojvoda, uvedene su titule nadvojvoda i velikih vojvoda.

U zemljama njemačkog govornog područja se koristi izraz *[[herceg]]* ( = "vojskovođa"), odnosno *[[duks]]* (), koji se ponekad prevodi i kao *[[knez]]*.

U Hrvatsko-ugarskom kraljevstvu herceg ili vojvoda je bio kraljev zamjenik, odnosno upravitelj nekog pograničnog područja. U Hrvatskoj je po hijerarhiji herceg bio odmah iza kralja. Ponegdje hercega su titulirali kao vicerex. Čast hrvatskih hercega imali su kraljev brat ili najstariji kraljev sin - prijestolonasljednik, član kraljevske dinastije Arpadović, koji je u ime kralja vladao u Hrvatskoj, od Drave (i Dunava) do Jadrana.

### Vojni čin
Vojvoda je bio najviši čin u vojsci Kraljevine Srbije i Kraljevine Jugoslavije do Drugog svetkog rata. Uveden je *Velikim vojnim ukazom* Kraljevine Srbije 23. oktobra 1912. godine.. Teoretski čin vojvode je odgovarao činu feldmaršala u drugim vojskama , a dodeljivao se samo za ratne zasluge. U ovaj čin unapređeni su generali tokom Balkanskih i Prvog svetskog rata. Vojska Kraljevine Srbije i Kraljevine Jugoslavije imala je četiri vojvode: Radomira Putnika, Stepu Stepanovića, Živojina Mišića i Petra Bojovića.
U Kraljevini Jugoslaviji samo je titula počasnog vojvode bila dodeljena i to francuskom maršalu Franše d'Epereu za njegove zasluge prema Srbiji tokom Prvog svetskog rata.

## Reference
Xhosa kalendar

Po tradicionalnom **[[Xhosa]] kalendaru**, godina je počinjala u junu/lipnju i završavala se u maju/svibnju, kada je Kanopus, sjajna zvezda vidljiva na južnoj hemisferi, označavala vreme za žetvu.

U Xhosa jeziku postoje dva načina imenovanja meseci, moderni i tradicionalni. U urbanim područjima se koriste moderna imena. Ipak, u ruralnim područjima, u poeziji i naročiti provinciji Istočni Cape, još uvek se koriste stara imena.

## Imena meseci
### Moderna imena
Moderna imena meseci su pozajmljena od (engleskih) gregorijanskih ekvivalenata:

* Januar/Siječanj - uJanuwari
* Februar/Veljača - uFebhuwari
* Mart/Ožujak - uMatshi
* April/Travanj - uApreli
* Maj/Svibanj - uMeyi
* Jun/Lipanj - uJuni
* Jul/Srpanj - uJulayi
* Avgust/Kolovoz - uAgasti
* Septembar/Rujan - uSeptemba
* Oktobar/Listopad - uOktobha
* Novembar/Studeni - uNovemba
* Decembar/Prosinac - uDisemba

### Tradicionalna imena
Tradicionalna imena meseci potiču od imena biljaka ili cveća koje rastu, ili sezonskih promena koje se događaju, u dato doba godine. To su:

* Januar – EyoMqungu (mesec trave tambuki)
* Februar – EyoMdumba (mesec narastajućeg zrna)
* Mart – EyoKwindla (mesec prvih plodova)
* April – UTshazimpuzi (mesec svenulih tikava)
* Maj – UCanzibe (mesec Kanopusa)
* Jun – Isilimela (mesec Plejada)
* Jul – EyeKhala / EyeNtlaba (mesec aloi)
* Avgust – EyeThupha (mesec pupoljaka)
* Septembar – EyoMsintsi (mesec obalnog koralnog drveta)
* Oktobar – EyeDwarha (mesec lokvanja)
* Novembar – EyeNkanga (mesec malih žutih tratinčica)
* Decembar – EyoMnga (mesec mimozinog trnovitog drveta)

## Sedmični dani

* Poned(j)eljak - uMvulo
* Utorak - uLwesibini
* Sr(ij)eda - uLwesithathu
* Četvrtak - uLwesine
* Petak - uLwesihlanu
* Subota - uMgqibelo
* Ned(j)elja - iCawe

## Godišnja doba

* Jesen - eKwindla
* Zima - uBusika
* Prol(j)eće - iNtlakohlaza/iNtwasahlobo
* L(j)eto - iHlobo

## Izvori originala
Kirsch et al., Clicking with Xhosa, David Phillip Publishers, Cape Town, 2001, p.44
Žezlo

**Žezlo** (**skiptar**) je jedna od vladarskih insignija monarha. Sastoji se od palice od plemenitog metala, ispunjene dragim kamenjem i biserima, koja je na vrhu imala ljiljan, sokola, goluba, ili krst.

Štapovi su od antičkog doba predstavljali znak autoriteta i moći. Koristili su ih sudije, vojskovođe, i vjerski poglavari. Sa žezlom je često prikazivan i grčki bog Zeus. Zeusovo žezlo na vrhu je uvijek imalo pticu.

Sa usponom kršćanstva ptice na žezlima počinju biti zamjenjivane krstovima. U nekim kraljevinama, međutim, na žezlima se nastavilo prikazivati ptice; jedan od dva engleska kraljevska žezla, iz kompleta napravljenih za vrijeme Rikarda I i drugog kompleta napravljenog za vrijeme Karla II (nakon što je komplet iz doba Rikarda I uništen od strane Olivera Cromwella), na svom vrhu je imao goluba, dok je drugo žezlo imalo krst. Francuski vladari na svojim žezlima su imali *[[Zlatni ljiljan (simbol)|fleur-de-lis]]*.

Žezla se danas koriste samo pri krunidbeno ceremoniji, koja je pak u svom pravom smislu opstala još jedino u Ujedinjenom Kraljevstvu. Britanska kraljevska žezla datiraju iz doba kralja Karla II. Monarh ima dva žezla, jedan sa krstom i jedan sa golubom, a ukoliko je monarh muško, njegova supruga posjeduje dva manja žezla.

Žezla su nerazdvojni pratioci kraljeva i careva na freskama i kovanicama, a nerijetko i na portretima.
Nadvojvoda

**Nadvojvoda** (njemački: *Erzherzog*; latinski: *Archidux*) je titula koju su zvanično koristili austrijski vladari od 1453. do 1918. godine. Pošto je u mnogim njemačkim zemljama, uključujući i Austriju, običaj bio da svi članovi vladareve porodice nose istu titulu, pravo na titulu nadvojvode *od* Austrije imali su sinovi nadvojvode ili nadvojvotkinje Austrije, a na titulu **nadvojvotkinje** *od* Austrije pravo su imale kćeri i snahe nadvojvode ili nadvojvotkinje Austrije.
 
U ranku se nalazi ispod kralja, a iznad vojvode, ali ova titula nikada nije imala tačno određenu poziciju i nikada nije bila korištena u više zemalja istovremeno. Nosili su je samo članovi dinastije Habsburg i članovi dinastije Habsburg-Lothringen, a u tu dinastiju titulu je unijela nadvojvotkinja Marija Terezija. Marija Terezija je bila jedina žena koja je naslijedila nadvojvodstvo Austriju, a njena četrdesetogodišnja vladavina prekinula je personalnu uniju između Svetog Rimskog Carstva, kojim je *de jure* vladao njen muž Franz I, i Austrije, koja traje još od kada je 1453. za cara izabran Friedrich III. Personalna unija je ponovo uspostavljena nakon njene smrti, kada su Austrija i Sveto Rimsko Carstvo ponovo bili ujedinjeni pod krunom Marijinog Terezijinog i Franzova sina Josepha II. Godine 1804, dvije godine prije raspada Svetog Rimskog Carstva, Austrija, njegov nasljednik, je bila uzdignuta na nivo carstva, čime je njen vladar od tada car. Austrijski car je, međutim, zadržao tradicionalnu titulu nadvojvode u svojoj punoj tituli.

Titulu danas nose članovi titularne austrijske carske porodice, te osamdeset i četiri muškarca koja su u nasljednom nizu za titulu austrijskog cara. Titulu nadvojvotkinja nose njihove kćeri i supruge, te udovice prethodnih nosilaca te titule.

## Nadvojvode kao vladari Austrije
: *Za puni popis vladara Austrije vidi [[Popis austrijskih vladara]].*
* Dinastija Habsburg

* Dinastija Habsburg-Lothringen

## Povezano
* Veliki vojvoda

## Izvori i reference
* EtymologyOnLine
* Use of the title "archduke" in contemporaneous documents
Veliki vojvoda

**Veliki vojvoda** (lat. *magnus dux*, njem. *Großherzog*, polj. *wielki książę*, mađ. *nagyherceg*, češ. *velkovévoda* ili *velkokníže*; ž. **velika vojvotkinja**) je plemićka titula koja se po svom protokolarnom rangu nalazi ispod kralja, a iznad vojvode. Veliki vojvode su obično suvereni, odnosno poglavari teritorija koji se naziva veliko vojvodstvo. U nekim jezicima i državama veliki vojvoda je sinonim za izraz veliki knez.

## Povezano
*Nadvojvoda
Princ

**Princ** je izraz koji dolazi od latinske riječi *[[princeps]]*, te u najopćenitijem smislu označava monarha, muškog člana najuže monarhove porodice, odnosno nasljednu plemićku odnosno kraljevsku titulu. Ženski ekvivalent je princeza.

U mnogim jezicima izraz princ također sadrži značenje vezano uz izraz knez.

## Vanjske veze

* Princely States in British India and talaqdars in Oudh.
* RoyalArk thorough on a limited number of dynasties.
* World Statesmen select the present state, often navigate within for a former polity.
Knez

**Knez** (njemački: *Fürst*; ž. **kneginja**) je naziv za plemićku titulu koja potječe od latinskog izraza *princeps* a po rangu se nalazi neposredno ispod kralja. Knez može biti iznad ranga vojvode, ali i u nekim državama njegov sinonim. Kneževi upravljaju teritorijom koja se naziva **[[kneževina]]**, a koja može biti i suverena država. Izraz knez je u slavenske jezike ušao kao posuđenica od starogermanske riječi *kuning* koja je označavala kralja.

U mnogim jezicima riječ princ i knez su sinonimi.

## Povezano
* 
* Seoski knez

## Izvore i reference
* German Empire (in German- use the English and French translated versions only with due caution)
* Danubian Monarchy Austria-Hungary  (in German- use the English and French translated versions only with due caution)
* Westermann, *Großer Atlas zur Weltgeschichte* (in German)
* WorldStatesmen - here Germany (with specifics on the HREmpire); see also other present countries
* Etymology Online
Vijaya

**Vijaya** (cca. 543. pne. - 504. pne.) je prvi kralj Šri Lanke. Predaja, odnosno drevni Pali i tamilski zapisi ga opisuju kao sjevernoindijskog arijskog princa koji se sa 700 sljedbenika iskrcao na otok Cejlon, pokorio dravidske domoroce i uspostavio kraljevstvo. Glavni izvor o njegovom životu je drevni spis Mahavamsa, ali je on prepun fantastičnih i proturječnih podataka zbog čega neki historičari smatraju da je u pitanju mitska ličnost. Sinhalezi ga smatraju svojim praocem, a nekoliko brodova šrilankanske ratne mornarice je po njemu dobilo ime.

## Vanjske veze
* http://lakdiva.org/codrington/ Codrington's Short History of Ceylon
* http://lakdiva.org/mahavamsa/chapters.html The Mahavamsa Online
* History of Sri LankaThe Great Chronicle of Sri Lanka
Delos

**Delos** (grčki ) ili **Del** je jedan od otoka iz arhipelaga Kikladi u Grčkoj. Administrativno otok podpada pod općinu Mikonos, unutar prefekture Kikladi u Periferiji Južni Egej.

Arheološka nalazišta na Delosu spadaju među najvažnije iskopine antičkog svijeta, pa su uvrštene na UNESCO-ovu Listu mjesta svjetske baštine u Evropu.
## Geografija
Delos je jedan od manjih otoka Kiklada, udaljen oko 200 km jugoistočno od Atene. Najbliži veći ostok je Mikonos, udaljen par km istočno. Otok nije razveden i brdovit je u većem delu. Klima je sredozemna sa tipičnim ljetnim sušama, pa su se i flora i fauna otoka, tom prilagodile.
## Historija
Za Delos, kao i za celokupne Kiklade, je neobično važno razdoblje kasne praistorije, Kikladska Civilizacija, zavisna i bliska Kretskoj. Tu je stvoren i Delski savez.

Tokom stare Grčke Delos je isključivo bio otok - svetište. Po mitologiji ovde su rođeni Apolon i Artemida. Zbog toga je na ovom mestu osnovano svetilište, veoma poštovano među drevnim Grcima. U klasičnom razdoblju Antička Atena je ulagala mnogo napora da stavi Delos pod svoju vlast, a što joj je na kraju i pošlo za rukom. U vezi sa tim Delos je poznat i kao mesto sklapanja Delskog saveza pod okriljem Atene.

Posle toga Delosom je vladao stari Rim, a zatim i Bizant. 1204. g. posle osvajanja Carigrada od strane Krstaša Kikladi i Delos potpadaju pod vlast Mlečana, pod kojima ostaju vekovima, do sredine 16. veka, kada novi gospodar postaje Osmansko carstvo. Iako stanovništvo Delosa nije bilo previše uključeno u Grčkom ustanku 20ih godina 19. vijeka, ono je odmah pripalo novoosnovanoj Kraljevini Grčkoj. Međutim, u 20. vijeku dolazi do naglog iseljavanja lokalnog stanovništva. Poslednjih decenija ovo je donekle umanjeno razvojem turizma.

## Stanovništvo
Delos spada u rijetko naseljene otoke Kiklada.
## Privreda
Privreda Delosa oslanja se na turističke posete, posebno sa obližnjeg i veoma posećenog Mikonosa.
## Vanjske veze
* Drevna mesta TV:video sa Delosa 
* Grko ministarstvo za kulturu - stranica: Delos
* Sajt Pnjersej - Delos
* Efa veb sa istorijom antičkog Delosa na francuskom jeziku 
* Zvanična stranica opštine Mikonos
Ice Blues

***Ice Blues*** je američki kriminalistički film snimljen 2008. godine, iz serijala filmova o gej detektivu Donaldu Stracheyu, na osnovu romana Richarda Stevensona. Kao i u prethodna tri filma glumačku ekipu čine: Chad Allen u ulozi detektiva Stracheya, Sebastian Spence u ulozi Timmya, Donaldovog partnera, Nelson Wong u ulozi Kennya Kwona, Donaldovog pomoćnika i Daryl Shuttleworth u ulozi detektiva Bailey. Režiju je radio Ron Oliver. Ovo je prvi film u serijalu koji u centralnom zapletu nema gej ili lezbejsku tematiku.

Film se od septembra, 2008. prikazuje na televiziji here!.

## Radnja
Timmy pokušava da pokrene projekat skloništa za decu i dobija anonimnu donaciju od 3 miliona dolara od mladog čoveka koji ga presreće na parkingu. Međutim, u isto vreme pojavljuje se čovek na motoru koji puca u njih, a telo mladića je narednog jutra nađeno u Donaldovom automobilu. Donaldov poslodavac je ovoga puta Timmy, koji želi da zna odakle je došao novac zbog koga je čovek ubijen. Istraga dovodi u vezu advokatsku porodicu sa jakim vezama i pornografsku grupu koja snima filmove sa maloletnicima.

U filmu se pominje da je Timmyeva sestra Kelly (Ulla Friis) isterana iz kuće kada je imala svega 16 godina i da Timmy nije ništa uradio za nju i od tada gube svaki kontakt.

## Uloge

|-
| Chad Allen || Donald Strachey
|-
| Sebastian Spence || Timmy Callahan
|-
| Nelson Wong || Kenny Kwon
|-
| Daryl Shuttleworth || Detektiv "Bub" Bailey
|-
| Brittney Wilson || Lilah / Amy
|-
| Spencer Maybee || Eric Lenigan 
|-
| Myron Natwick || Brian Lenigan
|-
| Sebastien Roberts || Frank Zaillian
|-
| Jason Poulsen || Jake Lenigan
|-
| Ulla Friis || Kelly
|-
| Sherry Miller || Joan Lenigan
|-
| Adrian Holmes || Somerville
|-
| P. Lynn Johnson || Senatorka Lauren Platt
|}

## Reference

## Vanjske veze
* 
* Review: "Ice Blues" brings gay couple front and center na afterelton.com
* Ice Blues  na here!
Kraljica

**Kraljica** je kraljevska titula koja označava ženu koja je nasljedstvom ili na neki drugi način postala monarh u nekoj **[[kraljevina|kraljevini]]**. Osim toga je ta titula predviđena i za žene koje nemaju kraljevske ovlasti - supruge živućeg kralja (kraljica supruga), živuće majke vladajućeg kralja ili kraljice (kraljica majka) i udovice umrlog kralja (kraljica udovica).

## Kraljica vladarica
**Kraljica vladarica** je žena-monarh sa ovlastima državnog poglavara koje ima i **[[kralj]]**. Za razliku od žena kraljeva, muževi kraljica u pravilu ne dijele njihovu titulu. Muž kraljice-vladarice je jednostavno princ-suprug pošto titula kralja obično nadmašuje titulu kraljice. Izuzetak čine Vilim III. Oranski, kojeg je kraljica Mary II. proglasila ko-suverenom i Filip II od Španjolske, kojeg je kraljica Marija I. Krvava proglasila kraljem-suprugom.

Prva okrunjena kraljica vladarica na europskom tlu bila je Marija I. Krvava, vladarica Engleske iz 16. stoljeća, (Sveta Rimska Carica Maud iz 12. stoljeća nije prihvaćena kao vladarica Engleske a Jane Grey je pogubljena prije nego što je službeno okrunjena).

Danas Danskom i Nizozemskom vladaju kraljice.

## Vanjske veze
* Queen Regnants throughout the times